એપ્રિલ 2017માં ભુવનેશ્વર ખાતે યોજાયેલી નેશનલ એક્ઝિક્યૂટિવની પાર્ટીમાં રાષ્ટ્રીય અધ્યક્ષ અમિત શાહે કહ્યું હતું કે, 80% જીત બૂથ યૂનિટ્સ પર આધાર રાખે છે. તેમણે કહ્યું હતું કે, ‘આપણે ભરતીના મોજા જેવી પાર્ટી ઈચ્છીએ છીએ, જે હંમેશા પ્રગતિ કરતી રહે છે.’ શાહે એમ પણ ઉમેર્યું હતું કે, PM મોદીના કુશળ નેતૃત્વને કારણે પાર્ટીને ઘણી સ્થિરતા મળી છે. ભાજપ આઈટી સેલના અધ્યક્ષ અમિત માલવિયા કે જેઓ સોશિયલ મીડિયાની સ્ટ્રેટેજી ડિઝાઈન અને ઈમ્પ્લિમેન્ટ સાથે પાર્ટીના વર્કર્સને ફેસબુક, ટ્વીટર અને વ્હોટ્સઅપ જેવા ટૂલ્સના ઉપયોગ માટે ટ્રેઈન કરે છે, તેમણે જણાવ્યું કે, ‘આવનારી ચૂંટણીઓ મોબાઈલ ફોન પર લડવામાં આવશે. એક રીતે તમે કહી શકો કે, આ વ્હોટ્સએપ ઈલેક્શન બની જશે.’